Michael Seymour

Michael Seymour (født 3. desember 1802, død 23. februar 1887 i nærheten av Horndean) var en britisk marineoffiser og admiral.

 Liv og virke 
 Bakgrunn 
Seymour inntrådte i 1813 som elleveåring i den britiske marine og var med sin far, den senere admiral Michael Seymour, om bord på HMS «Hannibal».

 Marineoffiser 
Fra 1841 var han kaptein dels i Middelhavet, dels i Nord-Amerika og Vestindia. I 1850 ble han utnevnt til havneinspektør i Sheerness og i 1851 til leder for marineinstittutet i Devonport.

I februar 1854 ble han stabssjef for admiral Charles John Napier for Østersjøekspedisjonen i krigen mot Russland. I løpet av dette ble han såret ved Kronstadt, og forfremmet til kontreadmiral (1854).

I 1856 fikk han kommandoen over flåtestasjonen i Ostindien og Kina. Han foretok de operasjoner som fulgte av Lorcha Arrow-saken. I juni 1857 ødela han den kinesiske flåte med sine enheter, inntok i desember Kanton og erobret den 20. mai 1858 Taku-festningene i nærheten av Tientsing. Derved tvang han den kinesiske regjering til å gi sin godkjenning av Tientsintraktaten, som åpnet ytterligere ti kinesiske havner for internasjonal handel.

Fra 1859 til 1863 representerte han Devonport i det britiske parlament.

Derpå hadde han frem til 1866 kommandoen over den britiske milityærstasjon Portsmouth. I 1864 ble han utnevnt til viseadmiral.

 Referanser 

 Eksterne lenker 



Kategori:Britiske politikere
Kategori:Britiske admiraler
Kategori:Britiske offiserer
Kategori:Personer fra distriktet East Hampshire i Hampshire